< start="287.542" dur="1.666"> - Sehlopha sa pele! Bona, ke ile ka vouta sehlopha sa pele, > 16 Le fa boikokobetso bo sa balwa jaaka lengwe la maungo a moya wa Modimo, ke nonofo e e siameng e re tshwanetseng go e tlhagolela. (Bagalatia 5:22, 23; Bakolosa 3:10, 12) E re ka go nna boikokobetso go akaretsa tsela e re akanyang ka yone—ke gore, kafa re itebang ka teng le kafa re lebang ba bangwe ka teng—go tlhoka go tseelwa matsapa tota. Go akanyetsa kwa teng le go tlhatlhanya ka kamano ya rona le Jehofa le batho ba bangwe go ka re thusa gore re nne re ikokobeditse. Mo matlhong a Modimo, batho botlhe ba ba sa itekanelang ba tshwana le bojang jo botala jo bo golang ka lobaka lo lo rileng, go tswa foo bo bo bo omelela. Batho ba tshwana le ditsiakgope fela tse di mo nageng. (Isaia 40:6, 7, 22) A lotlhokwa lo le longwe lwa bojang lo ka ikgodisa fela ka gonne lo le loleele go sekae go feta tse dingwe? A tsiakgope e ka ikgantsha fela ka gonne e kgona go tlolela kgakala go feta tse dingwe go sekae? Go akanya jalo ke boeleele tota. Ka gone, moaposetoloi Paulo o ne a gopotsa Bakeresete ka ene a re: “Ke mang yo o go dirang gore o farologane le yo mongwe? Eleruri, ke eng se o nang le sone se o neng wa se ka wa se amogela? Jaanong, fa e le gore eleruri o ne wa se amogela, ke ka ntlha yang fa o ipelafatsa jaaka e kete o ne wa se ka wa se amogela?” (1 Bakorintha 4:7) Go akanya ka ditemana tsa Baebele tse di tshwanang le tseno go ka re thusa go tlhagolela le go bontsha boikokobetso.